በብሄሮች፤ ብሄረሰቦችና ህዘቦች በዓል ላይ 5 የምስራቅ አፍሪካ ሀገራት ተጋባዦች ናቸው
አዲስ አበባ፤  ህዳር 21/2006 (ዋኢማ) –  በሱማሌ ክልል የሚከበረው የዘንድሮው የብሄር ብሄረሰቦች በዓል የኢትዮጵያ ብቻ ሳይሆን የምስራቅ አፍሪቃም ጭምር መሆኑን የፌዴሬሽን ምክር ቤት አፈ ጉባኤ አቶ ካሳ ተክለ ብረሃን አስታወቁ፡፡አቶ ካሳ የዘንድሮውን ብሄሮች፣ብሄረሰቦችና ህዝቦች ቀንን አስመልከቶ በሰጡትጋዜጣዊ መግለጫ ላይ እንደተናገሩት 8ኛው የብሄረሰቦች ቀን  በሚከበርበት ዕለት የምስራቅ አፍሪካ ሃገራት ተወካዮች በዓሉን  በባለቤትነት ስሜት እንደሚታደሙ ተናግረዋል፡፡የኬንያ፣ጅቡቲ፣ሱዳን፣ደቡብ ሱዳንና ሶማሊያ ተወካዮች በበዓሉ  ላይ  ተካፋይ ይሆናሉ፡፡አፈ ጉባኤ ካሳ በዓሉን በብቃት ለማስተናገድ የቅድመ ዝግጅት ስራዎች መጠናቀቃቸውን ተናግረዋል፡፡የአስተናጋጁ የሶማሌ ክልል ፀጥታውን አስተማማኝ ለማድረግም መንግስትና ህብረተሰቡ ሰላማቸውን  ከመቸውም ጊዜ በላይ ነቅተው እየጠበቁ መሆናቸውን ተናግረዋል፡፡በዓሉ በዋናነት በጅግጅጋ ከተማ ይካሄድ እንጂ በመላ ሃገሪቷ በተለያዩ  ዝግጀቶች ተክብሮ ይውላልም ብለዋል፡፡  ከዚሁ ጋር ተያይዞ የኢትዮጵያ ብሄሮች ብሄረሰቦችና ህዘቦች የቃል ኪዳን ሰነድ የሆነውን  የህገ መንግስቱን ጽንሰ ሃሳቦች በዜጎች ላይ ለማስረጽ በተለይም ወጣቶች ህገመንግስቱን ጠንቅቀው በማወቅ እንዲያከብሩትና ብሎም እንዲያስከብሩት በጉዳዩ ላይ የሚያተኩር የመዋያያ  ሰነድ   ተዘጋጅቶ በየትምህርት ቤቶች ውይይት ይደረግበታል ብለዋል፡፡አቶ ካሳ የዘነድሮውን በዓል ለየት የሚያደርገው ዓመቱን ሙሉ በክልሉ የሰላም፣ የልማትና የገፅታ ግንባታ ከመካሄዱም  ባሻገር በውጭ ሃገራት የሚኖሩ  የክልሉ ተወላጆች   በዓሉን በተለየ አኳኋን እንዲከበር  የላቀ ተሳትፎ ያሳዩበት እንደሆነም ተናግረዋል፡፡የበዓሉን ድምቀት ለማጠልሸት የሚሞክሩ የጥፋት  ሃይሎች የተለያዩ የማህበረሰብ ድሮችን(social media) በመጠቀም በክልሉ  የፀጥታ ችግር እንዳለ ለማስመሰል የሚያናፍሱት ወሬ መሰረተ  ቢስ ነው ብለውታል፡፡እንደ ኢዜአ ዘገባ የዘንድሮው የኢትዮጵያ ብሄሮች፣ብሄረሰቦችና ህዘቦች በዓል  መሪ ቃል ህገ መንግስታችን ለህዳሴያችን  የሚል ነው፡፡